Niðurstaðan lá fyrir á augabragði og Harpa gat samþykkt rafrænt fyrir sitt leyti , þá stödd erlendis . Birta er fyrsti lífeyrissjóðurinn sem tekur í gagnið rafrænt greiðslumat með sjálfsafgreiðslusniði í samstarfi við Creditinfo . Þessi þjónusta er sjóðfélögum til mikils hagræðis og þæginda og sparar þeim umstang og tíma . Það er nánast galdur fólginn í því að geta sjálfur á einfaldan hátt aflað upplýsinga vegna greiðslumats og fá bráðabirgðamat á fáeinum sekúndum upp á tölvuskjáinn heima hjá sér eða á vinnustaðnum .